Termini per sol·licitar la subvenció és del 25 de setembre al 08 d'octubre de 2019.
En el moment de la presentació de la sol·licitud, cal aportar, juntament amb la documentació que disposa la base general 7.2, la documentació següent:
a) Memòria artística del projecte, segons el model de l'ICEC.
b) Tant pel que fa a les sèries com a les minisèries, guió de tots els capítols, en cas que se'n disposi, o, si no,
guió del primer capítol i sinopsi o escaleta dels guions dels capítols restants de primera temporada de la sèrie.
c) Pilot del primer capítol, en cas que se'n disposi.
d) Memòria descriptiva del projecte que reflecteixi la proposta de l'equip tècnic i artístic proposat, en
coherència amb la tipologia de projecte, la proposta creativa i el disseny de producció del projecte.
e) Contracte definitiu o, en cas que no se'n tingui, carta de compromís amb una empresa titular de l'explotació d'un canal de televisió d'àmplia difusió al territori de Catalunya o un contracte definitiu, o, quan no se'n tingui, d'una carta de compromís amb plataforma de vídeo a la carta (on demand) de pagament per subscripció accessible des del territori espanyol.
En tots els casos, els contractes o les cartes de compromís han d'indicar clarament l'import de les aportacions econòmiques respectives i el percentatge de titularitat de drets d'explotació sobre l'obra audiovisual.
f) Acords de coproducció amb altres empreses productores, si n'hi ha.
g) Documentació acreditativa dels recursos propis destinats al finançament del projecte.
h) Fitxa resum del projecte, segons el model de l'ICEC.
i) Documentació acreditativa del pagament del guió del global dels capítols que integren la minisèrie o sèrie
objecte de subvenció, d'acord amb les clàusules del contracte formalitzat entre les parts.
j) Pressupost, segons el model de l'ICEC, detallat per partides, en què s'especifiqui la inversió de recursos a
Catalunya, en cas que n'hi hagi, i la despesa que executarà cada coproductor, en cas que es tracti d'una
coproducció nacional o internacional amb altres empreses productores independents.
k) Pla de finançament i documentació acreditativa de tenir garantit el percentatge mínim de finançament en el
moment de presentar la sol·licitud.
La documentació requerida per a l'acreditació del finançament que estableix el punt d) de la base 3.1) ha de
fixar, clarament, l'import expressat en euros destinat al finançament del projecte.
d'acreditació del finançament requerit, aquells documents que no estableixin, clarament, l'aportació econòmica
Per poder optar a les subvencions s'han de complir, a banda dels requisits que estableix la base general 3,
a) L'empresa o el conjunt d'empreses coproductores independents han de tenir una participació mínima, tant econòmica com en els drets d'explotació, del 20% del pressupost total del projecte.
L'empresa sol·licitant no pot tenir una participació únicament financera.
b) Incorporar al rodatge, en règim de pràctiques per a alguna de les especialitats de guió, producció, direcció, fotografia o muntatge, com a mínim dos alumnes o graduats de centres d'estudis d'ensenyament audiovisual.
c) Disposar, en el moment de presentar la sol·licitud, d'un contracte definitiu o, quan no se'n tingui, d'una carta de compromís amb una plataforma de vídeo a la carta (on demand) de pagament per subscripció accessible des del territori espanyol o una empresa titular de l'explotació d'un canal de televisió d'àmplia difusió al territori de Catalunya.
En tots els casos, els contractes o les cartes de compromís han d'indicar clarament l'import de les aportacions respectives i el percentatge de participació en concepte de titularitat de drets sobre el projecte, el qual no podrà ser, en cap cas, superior al 60% per part d'una sola de les fonts esmentades.
d) Tenir garantit un mínim del 40% del finançament del projecte i acreditar-ho en el moment de presentar la sol·licitud.
Aquest finançament ha de procedir d'acords, cartes de compromís o contractes amb empreses titulars de l'explotació de canals de televisió públiques o privades, o empreses distribuïdores d'altres finestres d'explotació, plataformes online, coproductors (nacionals o internacionals, financeres o no financeres), fonts de finançament privades, resolucions de subvencions públiques, incloent-hi les atorgades per l'Institut Català de les Empreses Culturals (ICEC) i excloent l'ajut de l'ICEC que preveuen aquestes bases, o préstecs bancaris concedits que tinguin per objecte la producció del projecte, així com recursos propis de l'empresa productora amb un límit màxim del 15% del pressupost total del projecte.
En tots els casos, els contractes o els acords presentats han d'indicar clarament l'import de les aportacions respectives, destinades al finançament del projecte.
e) Tenir garantit el 60% del finançament del projecte i acreditar-ho, com a màxim el 15 de novembre de l'any posterior al de concessió de la subvenció, excloent l'ajut de l'ICEC que preveuen aquestes bases.
f) L'obra audiovisual ha d'estar finalitzada com a màxim el 15 de novembre del tercer any posterior al de concessió de la subvenció.
g) L'obra audiovisual per a la qual se sol·licita subvenció ha de tenir un pressupost igual o inferior a
2.000.000,00 euros pel que fa a les minisèries, i un pressupost a partir de 2.000.000 d'euros, pel que fa a les
h) L'obra audiovisual en format digital ha d'incloure, com a mínim, la versió doblada o subtitulada en català, d'acord amb l'article 32.3 de la Llei 20/2010, del 7 de juliol, del cinema.
i) Disposar del contracte on s'acrediti la cessió al productor dels drets sobre el guió del global dels capítols que
integren la minisèrie o sèrie, l'import de la contraprestació corresponent a l'autor o autors d'aquest, així com la
cessió dels drets d'opció sobre l'obra preexistent.
j) Disposar de la documentació acreditativa del pagament del guió del projecte objecte de subvenció, d'acord
amb les clàusules del contracte formalitzat entre les parts.
Les subvencions que es concedeixen d'acord amb aquestes bases no són compatibles amb altres ajuts de l'Institut Català de les Empreses Culturals destinats a produccions cinematogràfiques que s'explotin comercialment en sales d'exhibició i sí que són compatibles amb altres ajuts del Departament de Cultura de la Generalitat de Catalunya i d'organismes que en depenen, així com d'altres entitats públiques o privades, i amb altres ingressos o recursos per a la mateixa finalitat.
També són compatibles amb altres ajuts de l'Institut Català de les Empreses Culturals per al mateix projecte audiovisual, però amb una altra finalitat, tret de les subvencions per al desenvolupament de projectes audiovisuals que es concedeixin el mateix any.
S'entén per empresa de producció audiovisual independent la persona física o jurídica que compleix les condicions següents: té una personalitat jurídica diferent de la d'una empresa prestadora de serveis de comunicació audiovisual; no participa de manera directa o indirecta en més del 15% del capital social d'una o de diverses empreses prestadores de serveis de comunicació audiovisual; el seu capital social no té una participació directa o indirecta superior al 15% per part d'una o de diverses empreses prestadores de serveis de comunicació audiovisual, i, en els darrers tres exercicis fiscals, no ha facturat més del 90% del seu volum de facturació a una mateixa empresa prestadora de serveis de comunicació audiovisual.
Als efectes d'aquestes bases, s'entén per empresa prestadora de serveis de comunicació audiovisual la persona física o jurídica que assumeixi la responsabilitat editorial de ràdio o de televisió, o dels continguts audiovisuals de què es tracti, i els transmet o els fa transmetre per un tercer.
La quantia de la subvenció està subjecta als límits següents:
- La quantia màxima de la subvenció per a les minisèries és de 400.000,00 euros, amb un límit del 50% de
la despesa prevista pel productor o la productora sol·licitant.
- La quantia màxima de la subvenció per a les sèries és de 600.000,00 euros amb un límit del 50% de la
despesa prevista pel productor o la productora sol·licitant.
Aquesta subvenció és de tramitació telemàtica obligatòria
a) Un primer pagament, del 15% de l'import total concedit, que s'inicia en el moment de la concessió de la subvenció.
b) Un segon pagament, del 45% de l'import total concedit, que es tramita a partir de l'entrada en vigor del pressupost de l'Institut Català de les Empreses Culturals corresponent a l'any posterior al de concessió de la subvenció.
Per tramitar aquest pagament, cal complir les obligacions que estableix la base 10.1.1.
c) Un tercer pagament, del 20% l'import total concedit, que es tramita a partir de l'entrada en vigor del pressupost de l'Institut Català de les Empreses Culturals corresponent al segon any posterior al de concessió de la subvenció.
Per tramitar aquest pagament, cal complir les obligacions que estableix la base 10.1.2.
d) Un quart pagament, del 20% de l'import total concedit, que es tramita a partir de l'entrada en vigor del pressupost de l'Institut Català de les Empreses Culturals corresponent al tercer any posterior al de concessió de la subvenció.
Per tramitar aquest pagament, cal complir les obligacions que estableix la base 10.1.3.
Les persones beneficiàries han de presentar a l'Àrea de l'Audiovisual de l'Institut Català de les Empreses Culturals, la documentació establerta en el punt 10 de les bases específiques.